**Gaelscoil Chnoc Liamhna**

**Plean Freagartha don bhFilleadh Shábháilte ar Scoil le linn**

**COVID-19**

**Eolas Do Thuismitheoirí**

# Réamhrá

Is í an aidhm atá leis an bplean seo ná eolas a thabhairt faoi na hathruithe a bheidh de dhith sa scoil chun **(a) an baol go dtiocfaidh an víreas isteach sa scoil a laghdú agus (b) bainistiú a dhéanamh ar an mbaol go scaipfidh sé trí aird a thabhairt ar an méid seo. Déanfar gach iarracht aire a thabhairt do shláinte agus d’fholláine na bpáistí agus na foirne.**

Tá an plean bunaithe ar chomhairle NPHET , ‘Return to Work Safely Protocol’ an Rialtais agus Plean Freagartha COVID-19 maidir le hAthoscailt Shábháilte agus Inmharthana Bunscoileanna agus Scoileanna Speisialta (An Roinn Oideachais). De réir mar a athraíonn comhairle NPHET, tiocfaidh athrú ar na prótacail a bheidh ag teastáil chun bainistiú a dhéanamh ar an mbaol a bhaineann le COVID-19.

Déantar iarracht sa phlean seo athruithe cuí a chur i bhfeidhm chun cosaint a dhéanamh ar shláinte na foirne agus na ndaltaí ionas gur féidir díriú ar an dteagasc agus ar an bhfoghlaim. **Tá comhoibriú idir bord bainistíochta na scoile, an fhoireann, na daltaí agus na tuismitheoirí ag teastáil ionas go n-éireoidh leis an bplean seo. Tá dualgas ar gach ball foirne, dalta, tuismitheoir, conraitheoir agus cuairteoir mar dhaoine aonair agus i gcomhpháirt a chéile aird chuí a thabhairt ar a shláinte agus a shábháilteacht féin agus ar shláinte daoine eile agus cuidiú le cur i bhfeidhm Phlean Freagartha Covid-19 agus na bearta rialaithe a bhaineann leis.**

Is plean beo é seo agus déanfar athbhreithniú air de réir mar is gá.

# Pleanáil agus Ullmhúchán chun Filleadh ar Scoil

* Tabharfaidh gach ball foirne faoi **Oiliúint Ionduchtaithe Covid-19** agus cuirfidh siad i gcrích é sula bhfillfidh siad ar fhoirgneamh na scoile. Tá an Oiliúint Ionduchtaithe á forbairt ag an Roinn Oideachais faoi láthair.

* Sula bhfilleann siad ar an scoil, ní mór don fhoireann foirm **Filleadh ar Obair (FO)** a chomhlánú agus í a chur ar ais **3 lá** sula bhfilltear ar obair.

* Ceapfar **Príomhionadaí Oibrithe (PO)** a bheidh ag obair leis an mbord bainistíochta le cuidiú le bearta a chur i bhfeidhm chun leathadh Covid-19 a chosc agus monatóireacht a dhéanamh ar an méid atáthar ag cloí leis na bearta sin.

 **Leagan Amach na Scoile**

Déanfar **leagan amach na scoile** a athrú:

* + Bainfear úsáid as an halla agus an seomra ríomhaireachta mar sheomraí ranga.
	+ Bainfear úsáid as seomra ranga amháinmar sheomra stórais don troscán breise.
	+ Beidh na ranganna is mó sna seomraí is mó.
	+ Tógfar troscán breise as gach seomra ranga chun go mbeidh níos mó spáis ar fáil.
	+ Tá dhá sheomra roghnaithe mar **sheomraí leithlise.**
	+ Beidh gach rang roinnte ina bhfaighneoga de chúigear/sheisear ar a mhéid le 1m idir gach faighneog.
	+ Beidh achar 1m idir gach faighneog sa bholgán ranga.
	+ Beidh bord an mhúinteora 1m ó na páistí (marcanna le téip ar an urlár).

# Teacht Isteach ar Scoil

• Beidh **nósanna imeachta faoi leith againn maidir le teacht isteach sa scoil:**

 **Cuairteoirí:**

Caithfidh gach cuairteoir, (tuismitheoirí ina measc), coinne a dhéanamh sula dtagann siad isteach sa scoil.

Caithfidh gach cuairteoir masc a chaitheamh.

Buailfidh an rúnaí nó príomhoide leis an gcuairteoir ag an oifig.

Caithfidh gach cuairteoir síniú isteach san oifig.

Déanfar **loga teagmhálaithe** a choimeád san oifig.

Scaradh fisiceach (2m) le coinneáil idir na baill foirne agus cuairteoirí.

Polasaí gan croitheadh láimhe i bhfeidhm.

**Iarrachtaí chun an Riosca a Bhaineann le COVID-19 a thabhairt isteach sa scoil a laghdú:**

1. A bheith **eolach ar shiomptóim COVID-19 – teocht ard, casacht, gearranáil, boladh nó blas a bheith caillte. Póstaeir** timpeall na scoile.
2. Comhairle a chur  **ar bhaill foirne agus ar dhaltaí a bhfuil siomptóim orthu gan** **dul ar scoil,** scairt a chur ar a ndochtúir agus treoir FSS a leanúint maidir le féinaonrú ;
3. Comhairle a chur **ar bhaill foirne agus ar dhaltaí gan dul ar scoil má d'aithin FSS iad mar** **theagmhálaí do dhuine ar a bhfuil COVID-**19 agus comhairle FSS a leanúint maidir le srian a chur ar ghluaiseacht;
4. Comhairle a chur **ar bhaill foirne agus ar dhaltaí a dtagann siomptóim orthu** ar scoil é sin a chur in iúl don Phríomhoide láithreach;
5. Cinnte a dhéanamh de **go bhfuil a fhios ag baill foirne agus ag na daltaí an prótacal chun** **cás amhrasta de COVID-19 a bhainistiú ar scoil** ;
6. Ní mór do **gach duine a théann isteach i bhfoirgneamh na scoile sláinteachas láimhe a** **dhéanamh le sláintitheoir láimhe**;
7. **Mataí** ag gach doras a dhéanann díghalrú ar bhróga.
8. **Páistí ag athrú éadaí scoile** chomh luath is a théann siad abhaile.

**Scaipeadh COVID-19 a laghdú:**

 **Sláinteachas Anála**

* + Taispeáin do do **pháiste conas ciarsúr nó uillinn a úsáid** nuair atá siad ag casacht/ag ligean sraoth.
	+ Ciarsúir le cur i **mbosca bruscair le clúdach.**

 **Sláinteachas Láimhe**

* + **Uisce te** ar fáil i ngach seomra agus leithreas foirne.
	+ **Gallúnach agus díghalrán** ar fáil i ngach seomra.
	+ **Póstaeir** ag léiriú conas lámha a ní i gceart.
	+ **Conas lámha a ní i gceart** le míniú do na páistí.
	+ **Ciarsúir páipéir** ar fáil i ngach seomra.
	+ **Díghalrán láimhe á úsáid** ag teacht isteach agus ag fágáil na scoile.
	+ **Gan lámha a chur ar shúile, srón ná béal.**
	+ Iarrtar ar pháistí Rang a 3 go Rang a 6 **tuáille beag agus díghalrán a thabhairt ar scoil.**
	+ **Lámha á ní agus díghalrán á úsáid ag an bhfoireann agus na páistí:**

 Ar theacht ar scoil dóibh;

 Sula n-itheann siad nó sula n-ólann siad;

 I ndiaidh dóibh dul chuig an leithreas;

 I ndiaidh dóibh a bheith ag súgradh lasmuigh;

 Nuair a bhíonn a lámha salach;

 Nuair a dhéanann siad casacht nó sraoth

**Scaradh Fisiceach**

* Polasaí gan lámha a chroitheadh i bhfeidhm.
* Ag úsáid na seomraí is mó spáis mar sheomraí ranga.
* Na ranganna leis an méid is mó páistí sna seomraí is mó.
* Foireann ag coimeád 2m óna chéile.
* Troscán/seilfeanna breise á thógáil as na seomraí ranga.
* Achar 1m idir gach faighneog sa bholgán ranga.
* Bord an mhúinteora 1m ó na páistí (marcanna le téip ar an urlár).
* Páistí sna seomraí oideachais speisialta 1m óna chéile.
* Gach rang ghrúpa ag meascadh lena rang féin amháin.
* Cúigear/seisear páistí i ngach faighneog.
* Dhá bholgán ranga sa dá leath den chlós ag an am.
* Gan aon pháirceáil sa chlós ná sa lána.
* Tuismitheoirí R2 – R6 ag scaoileadh páistí amach ar an gcosán (ní thagann na tuistí go geata na scoile). Tuismitheoirí Naíonán ag bailiú páistí sa lána.
* Iarraidh ar thuismitheoirí a bpáistí a bhailiú in am.
* Seisear ar a mhéid sa seomra foirne ag an am.
* Cruinnithe foirne ar siúl sa halla.
* Cruinnithe idir oidí agus tuismitheoirí sa seomra ranga le scaradh sóisialta.
* In ionad cruinnithe eolais i mí Dheireadh Fómhair, (Naí Mhóra – R6) cuirfear bileoga eolais abhaile.
* Scáthlán ar bhord an rúnaí.

**Páistí ag teacht ar Scoil ar Maidin**

Tiocfaidh na páistí ar scoil de réir clainne/aibitíre. Cuirfear breis eolais faoi seo ar fáil ar ball.

8.40 – 8.50 A – D

8.50 – 9.00 E – L

9.00 – 9.10 M – Z

Naíonáin go R2 ag teacht isteach ar an taobhgheata ar thaobh an bhóthair.

R3 – R6 ag teacht isteach ar an taobhgheata eile.

**Páistí ag dul Abhaile**

1.30 Naíonáin i dhá líne ag siúl go dtí an dá gheata. Duine ar dhuine tiocfaidh tuismitheoirí

 isteach taobhgheata amháin, baileoidh siad a bpáiste agus rachaidh siad amach an geata

 eile.

2.20 Baileofar Rang 1 mar a dhéantar leis na naíonáin.

2.30 R3 agus R4 i dhá líne ag dul amach an dá gheata.

2.40 R5 agus R6 i dhá líne ag dul amach an dá gheata.

# Úsáid TCP (Trealamh Cosanta Pearsanta)

* Masc ar gach cuairteoir agus tuismitheoir a thagann isteach sa scoil.
* Masc á chaitheamh ag gach oide agus CRS.
* Scáthlán ar fáil do gach ball foirne.
* TCP (lámhainní, masc, naprún) ar an té atá (1) **ag cuidiú le riachtanais chúraim phearsanta (2) ag cabhrú i gcás ina n-aithnítear cás amhrasta de COVID-19 agus an scoil ag feidhmiú (3) ag tabhairt aire do pháistí a bhfuil riachtanais leighis acu (4) le haghaidh garchabhrach.**

 **Ag Eagrú Fearais Scoile**

* A chupán, pláta, sceanra féin le gach ball foirne ar scoil. Á ní agus á dtabhairt abhaile gach lá. Ag ní an bhoird tar éis ithe sa seomra foirne.
* Ní dhéantar aon ábhar foghlama, uirlísí ceoil, fearas mata srl a roinnt idir na faighneoga.
* Ní roinneann páistí i bhfaighneog aon fhearas scoile, márla, leabhair, buidéil srl.
* Aon bhréagáin nach féidir a ní le cur i seomra stórais
* Bréagáin le glanadh le sprae tar éis gach úsáid.
* Ainm ag gach páiste ar a mhála, bhosca lóin, fhillteán.
* Fillteán ag gach páiste sa scoil a choimeádann siad ar scoil – leabhair, cóipleabhair, pinn luaidhe, criáin, scuabanna péint srl sa bhfillteán.

# Glantachán

* Dianghlanadh le déanamh ar an scoil i rith an tsamhraidh.
* Glantóirí ag teacht tar éis am scoile gach lá chun seomraí ranga, leithris, oifigí a ghlanadh.
* Ábhar glantacháin i ngach seomra ranga ionas gur féidir leis an oide a (h)áit féin a ghlanadh i rith an lae.
* An bord sa seomra foirne le glanadh tar éis ríomhaire nó fón póca pearsanta a chur air.
* Chromebooks, ríomhairí, meaisín fótócóipeála le glanadh gach uair a úsáidtear iad.
* Boscaí bruscair le clúdach orthu ag na doirtil sna seomraí ranga le haghaidh ciarsúir.
* Má roinntear leabhair sa bhfaighneog, caithfidh na páistí a lámha a ní.
* Na boird, cathaoireacha, hanlaí doirse le glanadh gach maidin agus ag deireadh an lae.

* **Glanadh seomraí ina raibh dalta/ball foirne a raibh amhras faoi COVID-19 i láthair:**

Ba chóir an seomra a ghlanadh a luaithe agus is féidir.

Nuair a bheidh an seomra folamh níor chóir an seomra a athúsáid go dtí go mbeidh an seomra glanta agus díghalraithe go maith agus go bhfuil na dromchlaí uile tirim.

Ní oibríonn díghalrú ach ar rudaí atá glan. Nuair a bhíonn díghalrú ag teastáil ní mór glantachán a dhéanamh freisin.

Ba chóir go seachnódh an duine a mbíonn air an glantachán a dhéanamh teagmháil lena aghaidh agus é ag glanadh agus ba chóir dó lámhainní tí agus naprún plaisteach a chaitheamh.

Glan an timpeallacht agus an troscán ag baint úsáid as éadach glantacháin agus ansin dean díghalrú le táirge clóirínbhunaithe.

Tabhair aird faoi leith ar dhromchlaí a mbíonn teagmháil go minic leo, cúl cathaoireacha, clóis, hanlaí doirse agus aon dromchlaí atá salach.

Nuair a bheidh an seomra glanta agus díghalraithe agus na dromchlaí uile tirim, is féidir an seomra a úsáid arís.

Má tá am caite ag dalta nó ball foirne a ndearnadh diagnóis air le COVID-19 i limistéar comhroinnte cosúil le bialann, limistéar súgartha nó má d’úsáid sé na leithris ba chóir na limistéir sin a ghlanadh le glantach tí agus díghalrán ina dhiaidh (mar atá mínithe sa Chomhairle sláinte eatramhaach ón HPSC) a luaithe is féidir.

# Ag Déileáil le Cás Amhrasta de COVID-19

Dá mbeadh comharthaí COVID-19 á dtaispeáint ag foireann/dalta agus iad ar scoil, ní mór na nósanna imeachta seo a leanúint:

* Más rud é gur dalta é/í an duine le cás amhrasta, ní mór dul i dteagmháil le

tuismitheoirí/caomhnóirí an pháiste láithreach;

* Ní mór an duine a leithlisiú agus nós imeachta a chur i bhfeidhm chun iad a thabhairt ar an mbealach leithlise go dtí an t-ionad leithlise, ag fanacht 2m nó níós faide ón duine tinn agus ag déanamh cinnte go bhfuil gach éinne eile 2m ar a laghad ón duine tinn i gcónaí;

Scaipeann an víreas trí bhraoiníní seachas a bheith ina víreas aer-iompartha, agus mar sin is féidir scaipeadh an víris a sheachaint trí scaradh sóisialta fiú nuair atá daoine eile sa seomra céanna;

* Ós rud é nach féidir leis an bhfoireann spás 2m a choimeád ón bpáiste ina chúram, ba cheart dóibh clúdach aghaidhe nó masc a chaitheamh. Ná caith lámhainní mar ní thaistealaíonn an víreas tríd an gcraiceann;
* Cuir clúdach aghaidhe ar fáil don duine le comharthaí COVID-19.
* Déan measúnú ar chumas an duine le comharthaí COVID-19 filleadh abhaile. Ba chóir dó/di dul i dteagmháil lena dhochtúir agus féin-aonrú a chleachtadh sa bhaile;
* Muna bhfuil an duine tinn in ann dul abhaile láithreach, cabhraigh leis leithlisiú ar scoil agus teagmháil a dhéanamh lena dhochtúir. Níor chóir dó a lámha a chur ar dhaoine eile, dromchlaí nó rudaí. Ba chóir comhairle a thabhairt don duine le comharthaí COVID-19 a bhéal agus a shrón a chlúdach leis an gciarsúr a chuirtear ar fáil nuair a bhíonn sé ag casacht nó ag sraothartach, agus an ciarsúr a chur sa mhála dramhaíola a chuirtear ar fáil;
* Má tá sé de chumas ag an duine filleadh abhaile, socraigh go n-iompróidh ball clainne é abhaile chomh luath is féidir agus tabhair comhairle dó a chuid comharthaí a chur in iúl dá dhochtúir ar an bhfón.
* Má tá sé ró-thinn chun filleadh abhaile nó má tá comhairle bhreise de dhíth

 ort, cuir glaoch ar 999 nó 112 agus cuir in iúl dóibh gur cás amhrasta COVID-

 19 é/í an duine tinn;

* Déan socrú ar ghlantóireacht oiriúnach don ionad leithlise agus na láithreacha

 oibre cuí.

#  Gníomhaíochtaí Scoile

* Obair bhaile ar ceal i Meán Fómhair. Tabharfar 30 nóim roimh dhul abhaile chun tabhairt faoin obair bhaile. (athbhreithniú ag deireadh na míosa)
* Gníomhaíochtaí ar nós Reidh, Socair, Dein, Literacy Liftoff ar ceal i Meán Fómhair.
* Ní bheidh aon mhúinteoirí ag teacht isteach ag múineadh damhsa, ceoil, cóir ag tús na scoilbhliana (athbhreithniú ag Samhain).
* Ní féidir linn ceachtanna tar éis scoile a chur ar siúl ag tús na scoilbhliana.
* Tionól scoile ar ceal ag tús na scoilbhliana.
* Fanfaidh na páistí sna faighneoga le linn ceachtanna corpoideachais.
* Beidh athruithe ar cheachtanna ceoil mar gheall ar chontúirt COVID-19.

# Cúpla Fógra Tábhachtach

* Coinne le déanamh sula dtagann duine go dtí an scoil.
* Masc á chaitheamh ag teacht go dtí an scoil.
* Páistí a choimeád sa bhaile má tá comhartha COVID-19 orthu.
* Cinnte a dhéanamh de go n-athraíonn na páistí a gcuid éadaí nuair a théann siad abhaile.
* Ainm na bpáistí a chur ar gach rud a thógann siad ar scoil.
* Ba chóir do gach páiste masc a bheith leis ina mhála scoile.
* Má dhéanann páiste dearmad ar a lón, is féidir le tuismitheoir an bosca lóin a chur i mbosca a bheidh taobh istigh den gheata.
* Iarrtar ar thuismitheoirí a bpáistí a bhailiú in am.

# Ag Filleadh ar Scoil i mí Lúnasa

**Déardaoin 27ú Naíonáin Mhóra, R1, R2 ag filleadh.**

**Dé hAoine 28ú Naíonáin Mhóra go R6 ar scoil.**

**Dé Luain 31ú Naíonáin Bheaga ag tosú.**

**31ú Lúnasa go 4ú Meán Fómhair Naíonáin Bheaga ag teacht isteach ag 9.30am.**

**31ú Lúnasa go 11ú Meán Fómhair Naíonáin Bheaga ag dul abhaile ag 12.00.**

**Ó 14ú Meán Fómhair ar aghaidh, rachaidh Naíonáin Bheaga abhaile ag 1.30pm.**